Държавен вестник, бр. 25, 2010 г., стр. 57

БРОЙ  25	
Д Ъ Р Ж А В Е Н  В Е С Т Н И К 	
СТР.  57  
от Щаба на отбраната и Българската армия 
с изключение на дисциплинарното наказание 
„уволнение“ за офицерите. 
(9) Министърът на отбраната може да налага 
на военнослужещите всички дисциплинарни 
наказания по чл. 244 от Закона за отбраната 
и въоръжените сили на Република България.
Чл. 138. Дисциплинарното наказание „по­
нижаване на военното звание с една степен за 
срок от 6 месеца до една година“ не се налага 
на военнослужещи, притежаващи военно звание 
„лейтенант“, „офицерски кандидат – 1-ви клас“, 
„младши сержант“ („старшина II степен“) или 
„редник –  1-ви клас“ („матрос – 1-ви клас“). 
Чл. 139. (1) При определяне на дисципли­
нарното наказание се вземат предвид тежестта 
на нарушението, обстоятелствата, при които е 
извършено, и поведението на военнослужещия 
до извършване на нарушението.
(2) Дисциплинарното нарушение се смята 
за установено от момента на узнаването му от 
дисциплинарнонаказващия орган. 
Чл. 140. Дисциплинарното наказание „увол­
нение“ се налага задължително в случаите по 
чл. 245 от Закона за отбраната и въоръжените 
сили на Република България.
Чл. 141. Основание за назначаване на слу­
жебна проверка извън случаите по чл. 246, ал. 2 
и 3 от Закона за отбраната и въоръжените сили 
на Република България може да бъдат:
1. сигнали до министъра на отбраната от 
държавни органи, организации, длъжностни 
лица и граждани;
2. публикации и предавания в средствата за 
масово осведомяване;
3. рапорти, докладни записки и донесения 
за констатирани инциденти и нарушения от 
длъжностни лица и цивилни служители от 
Министерството на отбраната, структурите на 
пряко подчинение на министъра на отбраната 
и Българската армия;
4. непосредствено разкриване.
Чл. 142. (1) Служебна проверка се назначава 
с писмена заповед на министъра на отбраната, 
на прекия командир (началник) или ръково­
дител на съответната структура.
(2) Когато прекият командир (началник) 
няма право да издава писмени заповеди, той 
изготвя предложение, което изпраща по коман­
ден ред до командира (началника), който има 
право да издава писмени заповеди.
(3) Служебната проверка се извършва от 
назначена комисия. За председател на коми­
сията за извършване на служебната проверка 
се назначава военнослужещ с военно звание, 
равно или по-високо от това на нарушителя.
Чл. 143. (1) За дейността си комисията 
изготвя протокол, който съдържа:
1. данни, които конкретизират нарушителя 
на военната дисциплина;
2. описание на нарушението (деяние, дейст­
вие или бездействие, време, място и начин на 
извършване);
3. вредни последици и причинна връзка с 
нарушението;
4. данни за вината на нарушителя за из­
вършване на конкретното нарушение;
5. причини и условия, довели до извършване 
на нарушението;
6. предложение за търсене на дисциплинарна 
отговорност, както и за вида на дисциплинар­
ното наказание.
(2) Към протокола по ал. 1 се прилагат всич­
ки събрани доказателства и писмени обяснения. 
Чл. 144. (1) В срок до 5 работни дни от 
получаване на протокола по чл. 143, ал. 1 длъж­
ностното лице по чл. 142, ал. 1 и 2, назначило 
служебната проверка, или оправомощено от него 
лице провежда беседа с нарушителя, на която: 
1. запознава военнослужещия със събраните 
доказателства, които дават основание за нала­
гане на дисциплинарно наказание;
2. изслушва военнослужещия или приема 
писмените му обяснения.
(2) В беседата по ал. 1 вземат участие 
председателят или членове на комисията за 
извършване на служебната проверка. За бесе­
дата се съставя протокол, който се подписва 
от участвалите лица.
(3) Отказът на нарушителя да даде писмени 
обяснения или да подпише протокола от бе­
седата се удостоверява с подписите на двама 
военнослужещи.
(4) Писмените обяснения на военнослужещия 
се прилагат към протокола.
Чл. 145. (1) Командирът (началникът), на­
значил служебната проверка, прави преценка на 
събраните доказателства и на обстоятелствата, 
при които е извършено нарушението, както 
и на направеното предложение за наказание.
(2) Тежестта на нарушението се определя с 
оглед значимостта на неизпълненото задължение 
и степента на неизпълнението.
(3) Настъпилите последици се определят 
в зависимост от резултатите от извършеното 
дисциплинарно нарушение.
(4) Обстоятелствата, при които е извършено 
дисциплинарното нарушение, обхващат фак­
тическата обстановка, при която е извършено 
нарушението, като се отчитат причините и 
предпоставките, довели или способствали за 
неговото извършване.
(5) Степента на вината се определя от това, 
дали дисциплинарното нарушение е извършено 
умишлено, или по непредпазливост.
Чл. 146. (1) В случаите, когато определеното 
дисциплинарно наказание е в правомощията 
на командира (началника), той издава заповед, 
с която налага дисциплинарно наказание в 
установените в чл. 249 от Закона за отбраната 
и въоръжените сили на Република България 
срокове.